text: TB Partner Talks #7 | Àngel Llull: "Les oficines seran espais per fomentar la innovació i la creativitat"
  Àngel Llull, president internacional de The Knot Worldwide, multinacional que opera a Espanya sota la marca Bodas.net, ens explica la seva aposta per Barcelona: la companyia té previst obrir noves oficines al centre de la ciutat, que acolliran la seu principal pel negoci internacional i controlaran les operacions de 14 països, una activitat que ara es concentra a Sant Cugat. Aquesta és la història d'una corporació internacional, que té el seu origen a una startup local creada en 2008 a Barcelona, i que aposta per continuar present a la ciutat.
  Àngel Llull, nascut a Menorca, va començar la seva carrera professional en un sector tradicional com l'hosteleria, va fer una evolució tecnològica i va recórrer el món amb Booking –primer a San Francisco, després a Singapur-, per acabar tornant a Barcelona. "Durant els deu anys que he estat fora, l'ecosistema tecnològic de la ciutat ha donat passes de gegant en nombre de startups, finançament i talent".
  En aquest Partner Talks, Mar Galtés, directora de desenvolupament corporatiu de Tech Barcelona, conversa amb Àngel Llull sobre captació i retenció de talent, del paper que tindran les oficines en el futur, de processos d'innovació i de quins seran els reptes de creixement d'un actor clau en la digitalització d'un negoci tan tradicional com els casaments.